SAPPE ไม่ปลื้มไตรมาส 1/58 กำไรลดเหลือ 80.13 ล้านบาท
SAPPE ไม่ปลื้มไตรมาส 1/58 กำไรลดเหลือ 80.13 ล้านบาท
13 พ.ค. 2558

บริษัท เซ็ปเป้ จำกัด (มหาชน) หรือ SAPPE รวมของบริษัทย่อยแจ้งผลการดำเนินงานไตรมาส 1/58 สิ้นสุดวันที่ 31 มีนาคม 2558 มีกำไรสุทธิ 80.13 ล้านบาท หรือ 0.27 บาทต่อหุ้น ลดลง 44.04% เทียบกับช่วงเดียวกันของปีก่อนที่มีกำไรสุทธิ 143.20 ล้านบาท หรือกำไรสุทธิต่อหุ้น 0.64 บาท
เนื่องจากรายได้รวมที่ลดลง และค่าใช้จ่ายการขายและบริการที่เพิ่มขึ้น ทั้งนี้รายได้รวมปรับตัวลดลงจาก 786.6 ล้านบาท ในไตรมาส1/57 เป็น 567.2 ล้านบาท ในไตรมาส1/58 ส่งผลให้กำไรขั้นต้นลดลงจาก 313.5 ล้านบาท เป็น 230.7 ล้านบาท ตามลำดับ ขณะที่ค่าใช้การขายและบริการปรับตัวเพิ่มขึ้นเล็กน้อยจาก 129.6 ล้านบาท ในไตรมาส1/57 เป็น 135.1 ล้านบาท ในไตรมาส1/58